PMIndiaData/PMIndiaSum huggingface dataset:
પ્રધાનમંત્રીએ ‘શ્રી રામ જન્મભૂમિ તીર્થ ક્ષેત્ર’ ટ્રસ્ટ રચવાની જાહેરાત કરી

પ્રધાનમંત્રી શ્રી નરેન્દ્ર મોદીએ આજે સંસદમાં જાહેરાત કરી હતી કે, સર્વોચ્ચ અદાલતના આદેશાનુસાર અયોધ્યામાં રામ મંદિરનું નિર્માણ કરવા માટે એક ટ્રસ્ટ રચવામાં આવશે જે બાંધકામ સંબંધિત તમામ બાબતો પર ધ્યાન આપશે. પ્રધાનમંત્રીએ જણાવ્યું હતું કે, “સર્વોચ્ચ અદાલતે આપેલા નિર્દેશોના આધારે અમારી સરકારે આજે ‘શ્રી રામ જન્મભૂમિ તીર્થ ક્ષેત્ર’ ટ્રસ્ટની રચના કરવાના પ્રસ્તાવને મંજૂરી આપી છે. આ ટ્રસ્ટ અયોધ્યામાં ભવ્ય રામ મંદિરના નિર્માણ સંબંધિત તમામ નિર્ણયો લેવા માટે મુક્ત રહેશે.” આ નિર્ણય અયોધ્યા મામલે સર્વોચ્ચ અદાલતે આપેલા ઐતિહાસિક ચુકાદા પ્રમાણે છે પ્રધાનમંત્રીએ જણાવ્યું હતું કે, નામદાર સર્વોચ્ચ અદાલતના નિર્દેશો અનુસાર સુન્ની વકફ બોર્ડ માટે 5 એકર જમીનની ફાળવણી કરવા બાબતે સરકારે ઉત્તરપ્રદેશની સરકારને વિનંતી કરી હતી અને રાજ્ય સરકારે આ વિનંતી પર સંમતી દાખવી છે. આપણે સૌ ભારતીય નીતિ, ભાવના, આદર્શો અને સંસ્કૃતિમાં કરેલા ઉલ્લેખ અનુસાર ભગવાન શ્રી રામ અને અયોધ્યા સાથે સંકળાયેલા ઐતિહાસિક અને આધ્યાત્મિક મહત્વ વિશે જાણીએ છીએ. પ્રધાનમંત્રીએ ઉમેર્યું હતું કે, “ભવ્ય રામ મંદિરનું નિર્માણ અને ભવિષ્યમાં રામલલ્લાના દર્શને આવનારા ભક્તોને ધ્યાનમાં રાખીને સરકારે અન્ય એક મહત્વનો નિર્ણય લીધો છે. સરકારે નક્કી કર્યું છે કે, આ પ્રકારે રચવામાં આવેલા શ્રી રામ જન્મભૂમિ તીર્થ ક્ષેત્ર ટ્રસ્ટને હસ્તગત કરવામાં આવેલી અંદાજે 67.703 એકર જમીન સોંપી દેવામાં આવશે.” ભારતના લોકોએ દાખવેલા સંયમને પ્રધાનમંત્રીએ બિરદાવ્યો પ્રધાનમંત્રીએ વધુમાં, અયોધ્યા મામલે નામદાર સર્વોચ્ચ અદાલતે આપેલા ચુકાદાના પગલે દેશમાં શાંતિ અને સૌહાર્દ જાળવવા માટે તમામ લોકોએ દાખવેલી પરિપકવતાની પણ પ્રશંસા કરી હતી. તેમણે એક અલગ ટ્વીટમાં પણ આ બાબતોનો પુનરોચ્ચાર કર્યો હતો જેમાં તેમણે લખ્યું હતું કે, “ભારતના લોકોએ લોકશાહી પ્રક્રિયા અને કાર્યવાહીમાં સીમાચિહ્નરૂપ વિશ્વાસ બતાવ્યો છે. હું ભારતના 130 કરોડ લોકોને વંદન કરું છુ.” ભારતમાં તમામ સમુદાયો એક વિરાટ પરિવાર સભ્યોની જેમ રહે છે. પ્રધાનમંત્રીએ જણાવ્યું હતું કે, આપણે સૌ એક વિરાટ પરિવારના સભ્યો છીએ. આ જ તો ભારતની નીતિ છે. અમે ઇચ્છીએ છીએ કે દરેક ભારતીય ખુશ અને તંદુરસ્ત હોય. ‘સૌનો સાથ, સૌનો વિકાસ, સૌનો વિશ્વાસ’ને ધ્યાનમાં રાખીને અમે દરેક ભારતીયના કલ્યાણ માટે કામ કરી રહ્યાં છીએ. પ્રધાનમંત્રીએ ઉમેર્યું હતું કે, “ચાલો સૌ સાથે મળીને ભવ્ય રામ મંદિરનું નિર્માણ કરવાની દિશામાં કામ કરીએ.”
પ્રધાનમંત્રી કાલે 7મા આંતરરાષ્ટ્રીય યોગ દિવસ કાર્યક્રમને સંબોધિત કરશે

પ્રધાનમંત્રી શ્રી નરેન્દ્ર મોદી કાલે 21 જૂને સવારે 6.30 વાગ્યે 7મા આંતરરાષ્ટ્રીય યોગ દિવસ કાર્યક્રમને સંબોધિત કરશે. પ્રધાનમંત્રીએ એક ટ્વીટમાં કહ્યું, “કાલે 21 જૂને, આપણે 7મો યોગ દિવસ મનાવીશું. આ વર્ષનો વિષય ‘યોગ ફોર વેલનેસ’ છે જે શારીરિક અને માનસિક કલ્યાણ માટે યોગના અભ્યાસ કરવા પર કેન્દ્રિત છે. હું કાલે સવારે લગભગ 6.30 વાગ્યે યોગ દિવસ કાર્યક્રમને સંબોધિત કરીશ.”
મંત્રીમંડળે ભારત અને નેપાળ વચ્ચે નશીલા દ્રવ્યોની માગ ઘટાડવા તથા નશીલા દ્રવ્યો અને સાઇકોટ્રોપિક પદાર્થો અને પ્રીકર્સર કેમિકલ્સની ગેરકાયદેસર હેરફેર અટકાવવા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે ભારત અને નેપાળ વચ્ચે નશીલા દ્રવ્યોની માગમાં ઘટાડો કરવા અને નશીલા દ્રવ્યો તથા સાઇકોટ્રોપિક દ્રવ્યો અને પ્રીકર્સર કેમિકલ્સની ગેરકાયદેસર હેરાફેરી અટકાવવા અને સંબંધિત બાબતો પર થયેલા સમજૂતીકરાર (એમઓયુ)ને મંજૂરી આપી હતી. આ એમઓયુ બંને દેશો વચ્ચે નશીલા દ્રવ્યો પર સહકારના ક્ષેત્રોની યાદી આપે છે. તે માહિતીના આદાનપ્રદાનની વ્યવસ્થા અને બંને દેશોમાં સક્ષમ સત્તામંડળોનો સંકેત પણ આપે છે, જેઓ એમઓયુના અમલીકરણ અને કોઈ પણ માહિતીના આદાનપ્રદાન માટે જવાબદાર છે. આ બાબતમાં સહકાર સ્થાપિત થવાથી બંને દેશોમાં નશીલા દ્રવ્યો, સાઇકોટ્રોપિક પદાર્થો અને પ્રીકર્સર કેમિકલ્સની ગેરકાયદેસર હેરફેર નિયંત્રણમાં આવે એવી અપેક્ષા છે. એમઓયુ પ્રદાન કરે છે કે બંને પક્ષો નીચેની બાબતો માટે પ્રયાસ કરશેઃ (i) નશીલા દ્રવ્યો, સાઇકોટ્રોપિક પદાર્થો અને તેમના પ્રીકર્સર્સની ગેરકાયદેસર અવરજવરની સમસ્યાનું અસરકારક સમાધાન કરવા પારસ્પરિક સહકાર વિકસાવવા, નિવારણ, જાગૃતિ, શિક્ષણ અને સમુદાય આધારિત કાર્યક્રમો, સારવાર અને પુનર્ગઠન મારફતે નશીલા દ્રવ્યોની માગ ઘટાડવામાં સહકાર આપવા અને (ii) નશીલા દ્રવ્યોમાં ઓપરેશનલ, ટેકનિકલ અને સાધારણ અભિગમની માહિતીનું આદાનપ્રદાન કરવા, નશીલા દ્રવ્યો, સાઇકોટ્રોપિક પદાર્થો અને તેમની પ્રીકર્સર્સની ગેરકાયદેસર હેરફેરને નિયંત્રણમાં લેવા વર્તમાન કાયદા, નિયમો, પ્રક્રિયાઓ, શ્રેષ્ઠ પદ્ધતિઓ અને રીતો પર સાહિત્યનું આદાનપ્રદાન તથા વર્તમાન કાયદામાં વધુ સુધારાવધારા અંગે જાણકારીનું આદાનપ્રદાન કરવું. પૃષ્ઠભૂમિ: ભારતે હંમેશા નશીલા દ્રવ્યોની દાણચોરી અટકાવવા વૈશ્વિક પ્રયાસોને ટેકો આપ્યો છે તથા આ સંબંધમાં કેટલીક બહુપક્ષીય અને દ્વિપક્ષીય પહેલોમાં સામેલ છે તેમજ સંયુક્ત રાષ્ટ્ર (યુએન) સંચાલિત પહેલોમાં પણ જોડાયું છે. સંયુક્ત રાષ્ટ્રના નશીલા દ્રવ્યો પરના સંમેલેનોની મૂળ ભાવનાને અનુરૂપ ભારતે પડોશી દેશો અને આપણા દેશોમાં નશીલા દ્રવ્યોની પ્રવર્તમાન સ્થિતિ પર સીધા જવાબદાર દેશો સાથે દ્વિપક્ષીય સમજૂતીઓ/એમઓયુ કરવા પ્રયાસ પણ કર્યા છે. આ પ્રકારની દ્વિપક્ષીય સમજૂતીઓ/એમઓયુનો વિવિધ દેશોમાં અમલ થાય છે. નેપાળ સાથે પ્રસ્તાવિત એમઓયુ અન્ય એક એમઓયુ છે, જે નશીલા દ્રવ્યો પર દ્વિપક્ષીય સહકાર સ્થાપિત કરવા માટે થશે.
હું આશાવાદી છું કે અમૃત મહોત્સવની ઉજવણી કરતી વખતે ભારત નવી ઉંચાઈઓ સુધી પહોંચે તે સુનિશ્ચિત કરવા માટે 130 કરોડ ભારતીયો સખત મહેનત કરવાનું ચાલુ રાખશે: પ્રધાનમંત્રી

પ્રધાનમંત્રી શ્રી નરેન્દ્ર મોદીએ કહ્યું કે તેઓ આશાવાદી છે કે 130 કરોડ ભારતીયો ભારતને અમૃત મહોત્સવની ઉજવણીની સાથે નવી ઉંચાઈઓ સુધી પહોંચવા માટે સખત મહેનત કરવાનું ચાલુ રાખશે. શ્રેણીબદ્ધ ટ્વીટમાં પ્રધાનમંત્રીએ કહ્યું; "જેમ જેમ ભારત ઓગસ્ટમાં પ્રવેશી રહ્યું છે, જે અમૃત મહોત્સવની શરૂઆતનું પ્રતીક છે, આપણે ઘણી ઘટનાઓ જોઈ છે જે દરેક ભારતીય માટે આનંદદાયક છે. રેકોર્ડ રસીકરણ થયું છે અને ઉચ્ચ જીએસટી સંખ્યા પણ મજબૂત આર્થિક પ્રવૃત્તિનો સંકેત આપે છે. પીવી સિંધુએ માત્ર યોગ્ય લાયક મેડલ જ જીત્યો નથી, પણ ઓલિમ્પિકમાં પુરુષ અને મહિલા હોકી ટીમો દ્વારા ઐતિહાસિક પ્રયાસોને પણ જોયા છે. હું આશાવાદી છું કે અમૃત મહોત્સવની ઉજવણી કરતી વખતે ભારત નવી ઉંચાઈઓ પર પહોંચે તે માટે 130 કરોડ ભારતીયો સખત મહેનત કરવાનું ચાલુ રાખશે.”
પત્યક્ષ વિદેશી રોકાણ (એફડીઆઈ) નીતિની સમીક્ષા – વ્હાઈટ લેબલ એટીએમના પરિચાલનમાં સ્વતઃ રૂટ અંતર્ગત 100 ટકા સુધી એફડીઆઈને અનુમતિ

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે વ્હાઈટ લેબલ એટીએમ (ડબલ્યુએલએ)ના પરિચાલનમાં સ્વતઃ રૂટ અંતર્ગત 100 ટકા સુધી પ્રત્યક્ષ વિદેશી રોકાણ (એફડીઆઈ)ને પરવાનગી આપવાને પોતાની મંજૂરી આપી દીધી છે. જેના માટે નીચે મુજબની શરતો ધ્યાનમાં રાખવાની રહેશે. 1. ડબલ્યુએલએ સ્થાપિત કરવા ઈચ્છુક કોઈપણ ગેર બેંક સંસ્થાની લઘુત્તમ નેટવર્થ નવીનત્તમ નાણા વર્ષના ઓડિટેડ બેલેન્સ શીટ મુજબ 100 કરોડ રૂપિયા હોવી જોઈએ, જેને હંમેશા જાળવી રાખવી પડશે. 2. જો કોઈ સંસ્થા કોઈ અન્ય 18 ગેર બેન્કીંગ નાણા કંપનીઓ (એનબીએફસી) સાથે જાડોયેલી ગતિવિધિઓમાં પણ સંલગ્ન હોય, તો ડબલ્યુએલએ સ્થાપિત કરનારી કંપનીમાં થયેલા વિદેશી રોકાણને પણ એનબીએફસી સાથે જોડાયેલી ગતિવિધિઓમાં વિદેશી રોકાણ માટે નક્કી કરેલા લઘુત્તમ મૂડીકરણ માનકો અનુરૂપ રાખવું પડશે, જેનો ઉલ્લેખ સંયુક્ત એફડીઆઈ નીતિ સરક્યુલર-2015ના પેરા 6.2.18.8.2માં કરવામાં આવ્યો છે. 3. ડબલ્યુએલએના પરિચાલનમાં એફડીઆઈ, આરબીઆઈ દ્વારા જારી કરાયેલા દિશા નિર્દેશો તેમજ વિશેષ માપદંડોને અનુરૂપ હશે. તેના માટે સરક્યુલર સંખ્યા ડીપીએસએસ.સીઓ.પીડી. સંખ્યા 2298/02.10.002/2011-2012 જુઓ જેમાં, સમયાંતરે સંશોધન કરવામાં આવ્યું છે. આ નિર્ણયથી સંબંધિત ગતિવિધિમાં વિદેશી રોકાણનો પ્રવાહ સુગમ તેમજ ઝડપી હશે અને તેની સાથે જ પ્રધાનમંત્રી જન ધન યોજના સહિત દેશમાં નાણાકીય સમાવેશને પ્રોત્સાહન આપવા સંબંધિત સરકારી પ્રયાસોમાં નવા પ્રાણ ફૂંકાશે. એ આશા વ્યક્ત કરાઈ રહી છે કે ભારતમાં રોકાણને સરળ બનાવવાના પરિણામ સ્વરૂપે ડબલ્યુએલએના પરિચાલનમાં પર્યાપ્ત રોકાણ ઉપલબ્ધ થશે. તેનાથી અર્ધ શહેરી તેમજ ગ્રામીણ ક્ષેત્રો (મુખ્યત્વેઃ ટાયર
રાજ્યસભામાં રાષ્ટ્રપતિના અભિભાષણ પર આભાર પ્રસ્તાવ અંગે પ્રધાનમંત્રીનો જવાબ

પ્રધાનમંત્રી શ્રી નરેન્દ્ર મોદીએ આજે રાજ્યસભામાં રાષ્ટ્રપતિના અભિભાષણ પર આભાર પ્રસ્તાવ અંગે જવાબ આપ્યો હતો. તેમણે ચર્ચામાં ભાગ લેવા બદલ અને તેમાં યોગદાન આપવા બદલ ઉપલા ગૃહના સભ્યોનો આભાર વ્યક્ત કર્યો હતો. પ્રધાનમંત્રીએ રાજ્યસભાના ભૂતપૂર્વ સભ્ય શ્રી મદન લાલ સૈનીના નિધન પર તેમને શ્રદ્ધાંજલિ અર્પણ કરી હતી. પ્રધાનમંત્રીએ જણાવ્યું હતું કે લોકસભાની 2019ની, ચૂંટણીમાં જનાદેશે એ વાત બતાવી દીધી છે કે લોકો દેશમાં સ્થિરતા ઇચ્છે છે. તેમણે કહ્યું કે સ્થિર સરકાર પંસદ કરવાની પ્રવૃત્તિ હવે વિવિધ રાજ્યોમાં જોવા મળી રહી છે. તાજેતરમાં લોકસભાની ચૂંટણી દરમિયાન થયેલી ચૂંટણી પ્રક્રિયાની પ્રશંસા કરતા પ્રધાનમંત્રીએ કહ્યું કે સમગ્ર પ્રક્રિયાનું પરિણામ ઘણું મોટું છે. ‘લોકતંત્ર નષ્ટ થઇ ગયું છે’ તેવા કેટલાક નેતાઓના નિવેદનને તેમણે દુર્ભાગ્યપૂર્ણ ગણાવ્યું હતું. તેમણે ગૃહના સભ્યોને કહ્યું કે તેમણે મતદારોના વિવેક પર પ્રશ્નો ના કરવા જોઇએ. પ્રધાનમત્રીએ કહ્યું કે, ‘જનાદેશ અને લોકશાહીનું સન્માન કરવું ખૂબ જ મહત્વપૂર્ણ છે.’ પ્રધાનમંત્રીએ ઇલેક્ટ્રોનિક વોટિંગ મશીન (
ઇન્ડિયા આઇડિયાઝ શિખર સંમેલન 2020માં પ્રધાનમંત્રીના સંબોધનનો મૂળપાઠ

નમસ્તે! બિઝનેસ લીડર્સ, વિશિષ્ટ અતિથિઓ, ‘ઇન્ડિયા આઇડિયાઝ શિખર સંમેલન’ને સંબોધિત કરવા મને આમંત્રણ આપવા બદલ યુએસ-ઇન્ડિયા બિઝનેસ કાઉન્સિલનો હું આભાર માનું છું. હું ચાલુ વર્ષે યુએસઆઇબીસી (
પ્રધાનમંત્રીએ ઉદ્યોગજગતના પ્રતિનિધિઓ સાથે ચર્ચા કર

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સ મારફતે એસોચેમ, ફિક્કી, સીઆઇઆઈ અને દેશભરના 18 શહેરોમાંથી કેટલીક સ્થાનિક ચેમ્બર્સના ઉદ્યોગનાં પ્રતિનિધિઓ સાથે ચર્ચા-વિચારણા કરી હતી. પ્રધાનમંત્રીએ જણાવ્યું હતું કે, જ્યારે સરકાર દેશમાં વૃદ્ધિને વેગ આપવા માટે કામ કરી રહી છે, ત્યારે અર્થતંત્ર સામે કોવિડ-19 સ્વરૂપે અનપેક્ષિત અવરોધ ઊભો થયો છે. તેમણે જણાવ્યું હતું કે, પ્રથમ અને બીજા વિશ્વયુદ્ધ સમયે અર્થતંત્ર સામે જે પડકાર હતો એના કરતાં પણ મોટો પડકાર આ રોગચાળાને કારણે ઊભો થયો છે અને આપણે એના પ્રસારને નિયંત્રણમાં લેવા સતત સતર્ક રહેવાની જરૂર છે. પ્રધાનમંત્રીએ કહ્યું હતું કે, અર્થતંત્રનો આધાર વિશ્વાસ છે. વિશ્વાસ એક વિશિષ્ટ માપદંડ છે – આ મુશ્કેલ અને પડકારજનક સમયમાં મેળવી શકાય અથવા ગુમાવી શકાય છે. વિશ્વાસનો આ માપદંડ અર્થતંત્રનાં વિવિધ ક્ષેત્રોમાં મહત્ત્વપૂર્ણ તબક્કામાં છે. તેમણે જણાવ્યું હતું કે, પ્રવાસન, નિર્માણ, હોસ્પિટાલિટી અને ડેઇલી લાઇફ એંગેજમેન્ટ તેમજ અનૌપચારિક ક્ષેત્ર સહિત કેટલાંક ક્ષેત્રોને કોવિડ-19ને કારણે ફટકો પડ્યો છે. એની અર્થતંત્ર પર અસર આગામી થોડા સમય માટે અનુભવાશે. ઉદ્યોગના પ્રતિનિધિઓએ પ્રધાનમંત્રીનો મોખરે રહીને નેતૃત્વ કરવા બદલ અને ઝડપથી, જોખમનો સામનો કરવા મજબૂત કામગીરી કરવા બદલ આભાર માન્યો હતો. તેમણે પ્રધાનમંત્રીને આવશ્યક ચીજવસ્તુઓનો પુરવઠો જાળવવા અને તબીબી ઉપકરણો પૂરા પાડવા તેમણે હાથ ધરેલા પગલાં વિશે જાણકારી આપી હતી, જેમાં વેન્ટિલટર્સ, આઇસોલેશન વોર્ડ ઊભા કરવા, કોવિડ-19 સામે લડવા માટે સીએસઆર ફંડનો ઉપયોગ અને માઇગ્રન્ટ લેબરને સહાયની જોગવાઈ સામેલ છે. તેમણે બેંકિંગ, ફાઇનાન્સ, હોસ્પિટાલિટી, પર્યટન, ઇન્ફ્રાસ્ટ્રક્ચર જેવા ક્ષેત્રોની ચોક્કસ સમસ્યાઓ વિશે ચર્ચા કરી હતી તથા નાણાકીય અને રાજકોષીય સહાય દ્વારા આ પડકારોને સફળતાપૂર્વક ઝીલવામાં મદદ કરવા માટે વિનંતી કરી હતી. ઉદ્યોગનાં પ્રતિનિધિઓએ આર્થિક નુકસાનને ધ્યાનમાં લીધા વિના વાયરસનાં પ્રસારને નિવારવા શહેરો કે રાજ્યોને બંધ કરવાના મહત્ત્વની પ્રશંસા પણ કરી હતી. પ્રધાનમંત્રીએ અસંગઠિત ક્ષેત્રની જરૂરિયાતો પર એક અવાજે વાત કરવા બદલ ઉદ્યોગનાં પ્રતિનિધિઓનો આભાર માન્યો હતો. તેમણે કહ્યું હતું કે, આ આર્થિક સંકલનની નવી શરૂઆતનો સંકેત છે. તેમણે કર્મચારીઓને ટેકનોલોજીનો ઉપયોગ કરીને શક્ય હોય ત્યાં સુધી ઘરેથી કામ કરવા જણાવ્યું હતું. તેમણે માનવીય અભિગમ અપનાવવા બદલ અને તેમના વ્યવસાયો પર નકારાત્મક અસર થઈ હોવા છતાં કર્મચારીઓમાં કાપ નહીં મૂકવા બદલ ઉદ્યોગની પ્રશંસા કરી હતી. તેમણે જણાવ્યું હતું કે, અત્યારે કટોકટીના ગાળામાં આવશ્યક ચીજવસ્તુઓનાં ઉત્પાદનને અસર ન થાય તથા એના કાળા બજાર ન થાય અને એનો સંગ્રહ ન થાય એ જરૂરી છે. તેમણે ઉદ્યોગનાં પ્રતિનિધિઓને ‘સ્વચ્છતા’નું મહત્ત્વ યાદ અપાવ્યું હતું અને તેમને કારખાનાઓ, ઓફિસો અને કાર્યસ્થળે કોવિડ-19ના પ્રસારને નિવારવા તબીબી સલાહનું પાલન કરવા જણાવ્યું હતું. તેમણે ઉમેર્યું હતું કે, વાયરસના પ્રસાર સામેની આપણી લડાઈમાં આપણું સૌથી મોટું શસ્ત્ર સામાજિક અંતર (સોશિયલ ડિસ્ટન્સિંગ) છે. તેમણે આ કટોકટીનાં ગાળામાં રોગચાળા સાથે સંબંધિત માનવતાવાદી કાર્યો માટે તેમના સીએસઆર ફંડનો ઉપયોગ કરવાની વિનંતી પણ કરી હતી. આ ચર્ચા-વિચારણામાં ઉદ્યોગ અને આંતરિક વેપાર સંવર્ધન વિભાગનાં પ્રિન્સિપલ સેક્રેટરી, કેબિનેટ સેક્રેટરી તથા સેક્રેટરી પણ સહભાગી થયા હતા.
ભારતીય અંતરિક્ષ અનુસંધાન સંગઠન તથા સંયુક્ત આરબ અમીરાત અંતરિક્ષ એજન્સીની વચ્ચે સમજુતી કરાર

કેન્દ્રીય મંત્રીમંડળે પ્રધાનમંત્રી શ્રી નરેન્દ્ર મોદીની અધ્યક્ષતામાં શાંતિપૂર્ણ ઉદ્દેશ્યો માટે બહારના અંતરિક્ષના સંશોધન તથા ઉપયોગમાં સહયોગ માટે ભારતીય અંતરિક્ષ અનુસંધાન સંગઠન (ઇસરો) તથા સંયુક્ત આરબ અમીરાત અંતરીક્ષ એજન્સી (યુએઇએસએ)ની વચ્ચે હસ્તાંક્ષરીત કરાર વિશે જાણકારી આપી હતી. આ કરાર મેમો અંર્તગત ઇસરો તથા યુએઇએસએના સભ્યોનો એક કાર્ય – સમૂહ બનાવવામાં આવશે, જે સમયબદ્ધ રીતે આ કરાર મેમોને લાગૂ કરવા માટે પરિયોજનાઓ પર કામ કરશે. પૃષ્ઠભૂમિ : ભારત તથા સંયુક્ત આરબ અમીરાત વચ્ચે અંતરિક્ષના ક્ષેત્રમાં સહયોગને પ્રોત્સાહન આપવા માટે ઓગસ્ટ 2015માં સંયુક્ત આરબ અમીરાતમાં ભારતના પ્રધાનમંત્રીની યાત્રા દરમિયાન પ્રકાશ પાડવામાં આવ્યો હતો તથા સપ્ટેમ્બર 2015માં નવી દિલ્હીમાં આર્થિક તથા ટેકનિકલ સહયોગ માટે ભારત – સંયુક્ત આરબ અમીરાતના સંયુક્ત આયોગની 11મી બેઠક પણ આયોજિત કરવામાં આવી હતી. બાદમાં, યુએઇએસએથી એક પ્રતિનિધિમંડળે 16 સપ્ટેમ્બર 2015ના રોજ ઇસરોના ટેકનિકલ પરિસરની મુલાકાત લીધી હતી અને એક કરાર પર હસ્તાંક્ષર સહિત અંતરિક્ષના ક્ષેત્રમાં સહયોગને પ્રોત્સાહન આપવાની દિશા પર ચર્ચા કરી હતી. તે અનુસાર, ઇસરો અને યુએઇએસએ શાંતિપૂર્ણ ઉદ્દેશ્યો માટે અંતરિક્ષ ટેક્નોલોજીના અનુપ્રયોગોના વિસ્તારમાં પરસ્પરના હિતો પર 11 ફેબ્રુઆરી 2016ના રોજ નવી દિલ્હીમાં એક કરાર પર હસ્તાક્ષર કરાયા હતા.
એક્સ્પો 2020 દુબઇમાં ભારતીય પેવેલિયનને પ્રધાનમંત્રીનો સંદેશ

એક્સ્પો 2020 દુબઇમાં ભારતીય પેવેલિયનને પ્રધાનમંત્રી શ્રી નરેન્દ્ર મોદીએ આપેલા સંદેશ દરમિયાન આ એક્સ્પોને ઐતિહાસિક ગણાવીને કહ્યું હતું કે, “મધ્યપૂર્વ, આફ્રિકા અને દક્ષિણ એશિયા પ્રદેશમાં યોજાનારો આ પ્રથમ એક્સ્પો છે. મને ખાતરી છે કે, …
ઇન્ડોનેશિયાની મુલાકાત દરમિયાન પ્રધાનમંત્રીના પ્રેસ વક્તવ્યનો મૂળપાઠ

મહામહિમ, રાષ્ટ્રપતિ જોકો વિડોડો પ્રતિષ્ઠિત પ્રતિનિધિમંડળ મીડિયાના સભ્યો સેલામત સિયાંગ નમસ્કાર આ મહાન અને સુંદર દેશનો આ મારો પ્રથમ પ્રવાસ છે. હું સૌ પ્રથમ તો આ પ્રવાસ માટેની શાનદાર વ્યવસ્થા અને ઉષ્માસભર આતિથ્ય સત્કાર બદલ રાષ્ટ્રપતિ વિડોડોને માટે આભારની લાગણી વ્યક્ત કરૂ છું. ઇન્ડોનેશિયાની વિવિધતા દર્શાવવાની સાથે નાગરિકો અને નાના બાળકોએ જે રીતે રાષ્રીટેય પોષાકોમાં મારૂ સ્વાગત કર્યું એ બાબત ખાસ કરીને મારા દિલને વિશેષ સ્પર્શી ગઈ છે. રાષ્ટ્રપતિ મહોદયની દૂરદર્શિતા માટે અને તેમના દૂરદર્શિતા ધરાવતા નેતૃત્વ માટે તથા અમારી ભાગીદારીને મજબૂત બનાવવા માટે તેમની વ્યક્તિગત પ્રતિબદ્ધતા તરફ મને મારા મનમાં ઊંડો આદર છે. મિત્રો, તાજેતરમાં થયેલા આતંકી હૂમલામાં ઇન્ડોનેશિયાના નિર્દોષ નાગરિકોનું મૃત્યું થયું છે તેનુ મને ઊંડુ દુઃખ છે. ભારત આ પ્રકારના હૂમલાઓની ખૂબ જ આકરી નિંદા કરે છે. આ મુશ્કેલીમાં ભારત ઇન્ડોનેશિયાની સાથે મજબૂતીથી ઉભુ છે. આ પ્રકારની કરૂણ ઘટનાઓ એવો સંદેશ આપે છે કે આતંકવાદ સાથે લડવા માટે વિશ્વ સ્તરે સાથે મળીને કરવામાં આવી રહેલા પ્રયાસોમાં વધારે વેગ લાવવાની જરૂર છે. મિત્રો, ઇન્ડોનેશિયાની પંચશીલ વિચારધારા એ ઇન્ડોનેશિયાના લોકોનો વિવેક અને દૂરદર્શિતાનું ઉદાહરણ છે. એમાં ધાર્મિક વિશ્વાસની સાથે-સાથે સાંસ્કૃતિક પરંપરાનું પણ નિર્ભેળ એકીકરણ કરવામાં આવ્યું છે. દરિયાકાંઠાના પાડોશીઓ અને વૈશ્વિક ભાગીદારો તરીકે આપણી ચિંતાઓ એક સરખી છે. સામુદ્રિક માર્ગોની સુરક્ષા અને સંરક્ષણ સુનિશ્ચિત કરવાનું આપણું કર્તવ્ય છે અને તે આપણાં આર્થિક હિતોનું સંરક્ષણ કરવા માટે પણ આવશ્યક છે. આજના બદલાઈ રહેલા ઈન્ડો-પેસિફિક ક્ષેત્રમાં આપણું ભુસ્તરિય દ્રષ્ટિએ ખૂબ જ વ્યુહાત્મક સ્થાન છે. આપણે એક સરખા વિકાસ અને પર્યાવરણના પડકારોનો સામનો કરી રહ્યા છીએ. ઈન્ડો-પેસિફિક ક્ષેત્રમાં ભાગીદારી તરીકે એક-બીજા માટેની પ્રગતિમાં અને સંપન્ન બનવામાં આપણું સહિયારૂં હિત છે અને એટલા માટે જ આપણે ઈન્ડો-પેસિફિક ક્ષેત્ર માટે સહિયારા વિઝન અને સિદ્ધાંતો માટે સંમતિ દર્શાવી છે. મિત્રો, ભારતની ‘એક્ટ ઈસ્ટ’ નીતિની સાથે-સાથે આ ક્ષેત્રમાં “સાગર (
પ્રધાનમંત્રીએ  “કૃષિ 2022: ખેડૂતોની આવક બમણી કરવી” પર રાષ્ટ્રીય પરિષદને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે દિલ્હીનાં પૂસા સ્થિત એનએએસસી કોમ્પ્લેક્સમાં “કૃષિ 2002: ખેડૂતોની આવક બમણી કરવી” વિષય પર આયોજિત રાષ્ટ્રીય પરિષદમાં હાજરી આપી હતી. નિમ્નલિખિત સાત વિષય પર પર વિવિધ જૂથે પ્રસ્તુકરણ કર્યું હતું: નીતિ અને પ્રશાસનિક સુધારા કૃષિ વેપાર નીતિ અને નિકાસ પ્રોત્સાહન; બજારનું માળખું અને કાર્યદક્ષ માર્કેટિંગ મૂલ્ય શ્રેણી અને પુરવઠા સાંકળનું વ્યવસ્થાપન વિજ્ઞાન અને ટેકનોલોજી તથા કૃષિનાં ક્ષેત્રમાં સ્ટાર્ટ-અપ્સ સ્થાયી અને સમાન વિકાસ તથા સેવાઓની અસરકારક ઉપલબ્ધતા ખેડૂતો માટે મૂડી રોકાણ અને સંસ્થાકીય ધિરાણ પશુપાલન, ડેરી, મરઘા ઉછેર અને મત્સ્યોદ્યોગને વૃદ્ધિનાં એન્જિનો તરીકે પ્રોત્સાહન પ્રધાનમંત્રીએ આ પ્રસ્તુતિકરણની પ્રશંસા કરી હતી. તેમણે ભારતનાં ખેડૂતોની પણ પ્રશંસા કરી હતી, ખાસ કરીને કઠોળનાં ઉત્પાદનમાં વધારે ઉત્પાદનની. આ સંબંધમાં તેમણે ચાર પાસાઓનો ઉલ્લેખ કર્યો હતો, આંતરિક ખર્ચમાં ઘટાડો; ઉત્પાદન માટે વાજબી કિંમત સુનિશ્ચિત કરવી; બગાડમાં ઘટાડો થવો અને આવકનાં વૈકલ્પિક સ્રોતો ઊભા કરવા. પ્રધાનમંત્રીએ કહ્યું હતું કે, યુરિયાનું 100 ટકા નીમ કોટિંગ યુરિયાની અસરકારકતામાં વધારા તરફ દોરી ગયું છે, ત્યારે ઉત્પાદકતામાં વધારો પણ થયો છે. તેમણે જણાવ્યું હતું કે, અભ્યાસ સંકેત આપે છે કે સોઇલ હેલ્થ કાર્ડ રાસાયણિક ખાતરોનાં ઉપયોગમાં ઘટાડા તરફ દોરી ગયા છે, ત્યારે ઉત્પાદનમાં વધારો થયો છે. શ્રી નરેન્દ્ર મોદીએ કહ્યું હતું કે, કેન્દ્ર સરકાર 99 અપૂર્ણ સિંચાઈ પરિયોજનાઓ પૂર્ણ કરવા માટે કાર્યરત છે. તેમણે ઉમેર્યું હતું કે, તેમાંથી 50 ચાલુ વર્ષે પૂર્ણ થઈ જાય એવી શક્યતા છે, દરેક પૂર્ણ થનાર સિંચાઈ પરિયોજનાથી ખેડૂતોનાં આંતરિક ખર્ચમાં ઘટાડો થશે. તેમણે કહ્યું હતું કે, અત્યાર સુધી 20 લાખ હેક્ટર કૃષિલક્ષી જમીનને પ્રધાનમંત્રી કૃષિ સિંચાઈ યોજના મારફતે સૂક્ષ્મ સિંચાઈ હેઠળ લાવવામાં આવી છે. પ્રધાનમંત્રીએ કહ્યું હતું કે, ચાલુ વર્ષે બજેટમાં ‘ઓપરેશન ગ્રીન્સ’ની જાહેરાત થઈ હતી, જેનાથી ખેડૂતોને ટમેટા, ડુંગળી અને બટાટાની ખેતીમાં લાભ થશે. તેમણે જણાવ્યું હતું કે, 22,000 ગ્રામીણ હાટ યોગ્ય માળખા સાથે અપગ્રેડ કરવામાં આવશે અને ઇ-નામ પ્લેટફોર્મ સાથે જોડાવામાં આવશે. ખેડૂતોને તેમની જમીનનાં 5થી 15 કિલોમીટરની અંદર બજારો સાથે જોડાણની સુવિધા આપવામાં આવશે. પ્રધાનમંત્રીએ જણાવ્યું હતું કે, કૃષિ ધિરાણ માટે મંજૂર થયેલી રકમ વધારવામાં આવી છે, જેથી ખેડૂતોને ધિરાણની સરળ સુલભતા સુનિશ્ચિત થઈ છે. તેમણે જણાવ્યું હતું કે, કેટલીક પહેલો કૃષિનાં બગાડને સંપત્તિમાં પરિવર્તિત કરવા માટે હાથ ધરવામાં આવી છે.
પ્રધાનમંત્રીએ ભાવિના પટેલને પેરાલિમ્પિક્સમાં તેમના પ્રદર્શન માટે અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ભાવિના પટેલને પેરાલિમ્પિક્સમાં તેમના પ્રદર્શન માટે અભિનંદન આપ્યા છે અને આવતીકાલે તેમની સફળતા માટે દેશના સમર્થનથી અવગત કરાવ્યા છે. પ્રધાનમંત્રીએ ટ્વિટ કર્યું: "અભિનંદન ભાવિના પટેલ! તમે શાનદાર રમ્યા. સમગ્ર દેશ તમારી સફળતા માટે પ્રાર્થના કરી રહ્યો છે અને આવતીકાલે તમારા માટે જયકાર કરશે. તમારું શ્રેષ્ઠ આપો અને કોઈપણ દબાણ વગર રમો. તમારી સિદ્ધિઓ સમગ્ર રાષ્ટ્રને પ્રેરણા આપે છે."
કેરળ મંદિર અગ્નિકાંડ : પ્રધાનમંત્રી દુર્ઘટના સ્થળ પર જઇ રહ્યા છે, શોકગ્રસ્ત પરિવારજનો તથા ઘાયલો માટે અનુગ્રહ રકમની જાહેરાત કરી

કેરળના કોલ્લમ જનપદમાં સ્થિત મંદિરમાં આજે સવારે થયેલી ત્રાસદી પર પ્રધાનમંત્રી શ્રી નરેન્દ્ર મોદીએ દુ:ખ તથા સંક્ષોભ વ્યક્ત કર્યો છે. શ્રી મોદી આ દુર્ભાગ્યપૂર્ણ ઘટના દ્વારા પેદા થયેલી સ્થિતિના આકલન હેતુ તાત્કાલિક કેરળ જશે. ‘કોલ્લમ મંદિરમાં લાગેલી આગ ચોંકાવનારી તથા હદયદ્રવી છે. મારી ભાવનાઓ મૃતકોના પરિવારજનો તથા પ્રાર્થનાઓ ઘાયલોના પ્રત્યે છે. કોલ્લમ મંદિરમાં લાગેલી આગ પર મુખ્યમંત્રી ઓમન ચાંડી સાથે વાત કરી. ગંભીર રૂપથી ઘવાયેલાઓ માટે હેલિકોપ્ટરની વ્યવસ્થા કરવામાં આવી રહી છે. કેબિનેટમાં પોતાના સાથી સ્વાસ્થ્ય મંત્રી જે.પી. નડ્ડાને પણ કોલ્લમમાં અગ્નિ ત્રાસદીવાળી જગ્યા પર તાત્કાલિક જવા માટે જણાવવામાં આવ્યું છે. જલદીથી હું પણ કોલ્લમમાં થયેલી દુર્ભાગ્યપૂર્ણ ત્રાસદીથી ઉત્પન્ન થયેલી પરિસ્થિતિની માહિતી મેળવવા માટે કેરળ જઇશ’. પ્રધાનમંત્રીએ સતત કરેલી ટ્વિટમાં કહ્યું હતું. પ્રધાનમંત્રી શ્રી નરેન્દ્ર મોદીએ કોલ્લમમાં મંદિરમાં લાગેલી આગમાં પ્રાણ ગુમાવનારાના પરિવાર માટે પ્રધાનમંત્રી રાષ્ટ્રીય રાહત કોષમાંતી 2 લાખ રૂપિયાની અનુગ્રહ રકમની જાહેરાત કરી છે. પ્રધાનમંત્રીએ આ આગમાં ઘાયલ થનારાઓ પ્રત્યે 50,000 રૂપિયાની સાંત્વના રકમ આપવાની જાહેરાત પણ કરી છે. પ્રધાનમંત્રી ઉત્પન્ન સ્થિતિ પર નજર રાખી રહ્યા છે તથા અધિકારીઓના સંપર્કમાં છે. પ્રધાનમંત્રીએ ગંભીર રૂપથી ઘાયલ થયેલા લોકો માટે હેલિકોપ્ટરની વ્યવસ્થા કરવા માટે નેવી તથા વાયુસેનાને મદદ માટે જણાવ્યું છે. પ્રધાનમંત્રી જલદીથી કેરળની યાત્રા પર જશે તથા તેમણે અાદેશ આપ્યો છે કે કેરળમાં તેમની મુલાકાત માટે કોઇ પણ પ્રકારની ક્રમાચાર ઔપચારિકતાઓ નિભાવવાની જરૂર નથી તથા ધ્યાન રાહત તથા બચાવ કાર્યો પર રહેવું જોઇએ. પ્રધાનમંત્રીની કેરળ મુલાકાતમાં તેમની સાથે બળવાથી પેદા થયેલી પરિસ્થિતિના વિશેષજ્ઞ ચિકિત્સક પણ ઉપસ્થિત રહેશે.
પ્રધાનમંત્રીએ શ્રી પુષ્કર સિંહ ધામીને ઉત્તરાખંડના મુખ્યમંત્રી તરીકે શપથ લેવા બદલ અભિનંદન આપ્યા

પ્રધાનમંત્રી શ્રી નરેન્દ્ર મોદીએ ઉત્તરાખંડના મુખ્યમંત્રી પુષ્કર સિંહ ધામીને ઉત્તરાખંડના મુખ્યમંત્રી તરીકે શપથ લેવા બદલ તેમને અભિનંદન પાઠવ્યા હતા. તેમણે આજે શપથ ગ્રહણ કરનારા અન્ય લોકોને પણ અભિનંદન આપ્યા હતા. પ્રધાનમંત્રીએ એક ટ્વીટમાં કહ્યું, ‘શ્રી @pushkardhami અને અન્ય એ તમામ લોકો કે જેમણે આજે શપથ ગ્રહણ કર્યા તેમને અભિનંદન. આ ટીમને શુભકામનાઓ કે તેઓ ઉત્તરાખંડની પ્રગતિ અને સમૃદ્ધિ માટે ઉત્તમ કાર્ય કરશે.”
પ્રધાનમંત્રી શ્રી અર્થશાસ્ત્રી નિકોલસ સ્ટર્નને મળ્યા

પ્રધાનમંત્રી શ્રી નરેન્દ્ર મોદી લંડન સ્કૂલ ઓફ ઈકોનોમિક્સના અર્થશાસ્ત્રના પ્રોફેસર લોર્ડ નિકોલસ સ્ટર્નને મળ્યા હતા. બંને મહાનુભાવોએ વિવિધ મુદ્દાઓ પર ચર્ચા કરી હતી. લોર્ડ નિકોલસ સ્ટર્નના ટ્વીટના જવાબમાં, વડાપ્રધાને ટ્વિટ કર્યું; “@lordstern1 ને મળ્યા અને વિવિધ મુદ્દાઓ પર ચર્ચા કરીને આનંદ થયો. પર્યાવરણ પ્રત્યેનો તેમનો જુસ્સો અને નીતિ સંબંધિત મુદ્દાઓની ઝીણવટભરી સમજ પ્રશંસનીય છે. તેઓ ભારત વિશે પણ આશાવાદી છે અને 130 કરોડ ભારતીયોની કુશળતામાં વિશ્વાસ રાખે છે.”
જી-20ના કાર્યકારી ભોજ દરમિયાન પ્રધાનમંત્રી શ્રીનું વક્તવ્ય : વેપાર અને ઉર્જા

મહામહિમ, વૈશ્વિક વેપારમાં મંદી એ ગંભીર ચિંતાનો વિષય છે. વર્તમાન વૈશ્વિક આર્થિક માહોલમાં વેપારનો વેગ વધે એવી શક્યતાઓ ભાગ્યે જ દેખાય છે. વૈશ્વિક આર્થિક વૃદ્ધિને વેગ આપવાના પ્રયત્નો વેપાર માટે મદદરૂપ નીવડશે. વૈશ્વિક અર્થવ્યવસ્થા માટે પારદર્શી, ન્યાયપૂર્ણ, ભેદભાવ વિનાની અને નિયમો આધારિત વૈશ્વિક વ્યાપાર વ્યવસ્થા જરૂરી છે. દોહા ડેવલપમેન્ટ રાઉન્ડ તેનાં લક્ષ્યાંકો હાંસલ કરે એ અનિવાર્ય છે. બાલી પેકેજના તમામ મૂળતત્ત્વો સંપૂર્ણપણે અમલી થવા જોઈએ. ડિસેમ્બરમાં નાઈરોબી ખાતેની બેઠક સફળ નીવડે તેની અમને પ્રતીક્ષા છે. રિજિયનલ ટ્રેડ એગ્રીમેન્ટ્સ વિશ્વ વેપાર વ્યવસ્થાને વિભાજીત ન કરે એવાં ન હોવાં જોઈએ અને વધુ ઉદાર બહુપક્ષીય વેપાર પદ્ધતિને ટેકારૂપ હોવાં જોઈએ. વૈશ્વિક મૂલ્ય શ્રૃંખલામાં નાનાં અને મધ્યમ એકમોની ભૂમિકા વધારવાથી વિશ્વ સ્તરે રોજગાર સર્જન વધારી શકાશે. સંતુલિત અને સાતત્યપૂર્ણ વૈશ્વિક આર્થિક વૃદ્ધિ માટે શ્રમિકોની સ્થળાંતરશીલતા અને કૌશલ્યની ગતિશીલતા પણ જરૂરી છે. ઉર્જાના મુદ્દે ત્રણ મૂળભૂત પડકારો છે : વિકસતા દેશોમાં વૃદ્ધિને વેગ આપવા ઉર્જા ; કરોડોની સંખ્યામાં ઉર્જાવંચિતોની જરૂરિયાતોને પહોંચી વળવું ; અને, સ્વચ્છ અને નવિનીકરણીય (રીન્યુએબલ) ઉર્જાનો વપરાશ વધારવો. એનર્જી, ઈકોલોજી અને ઈકોનોમી (ઉર્જા, જીવશાસ્ત્ર અને અર્થતંત્ર) પરસ્પર ઘનિષ્ઠ રીતે સંકળાયેલા છે. એટલે જ ભારત પોતાની વિશાળ અને સતત વધી રહેલી ઉર્જાની જરૂરિયાતોને શક્ય એટલી સાતત્યપૂર્ણ રીતે પહોંચી વળવા ઈચ્છે છે. અમે વર્ષ 2022 સુધીમાં 175 ગિગાવૉટ જેટલી વધારાની રીન્યુએબલ એનર્જીનું લક્ષ્યાંક રાખ્યું છે ; અશ્મિભૂત બળતણ પર અપાતી સબસીડી તેમજ કોલસા પર લાદેલા કાર્બન સેસમાં કાપ મૂકીશું. અમે ક્લીન કોલ ટેકનોલોજી પર કામ કરી રહ્યા છીએ. અમારી પાસે ન્યુક્લિયર એનર્જી માટે મહાત્ત્વાકાંક્ષી યોજના છે. વર્ષ 2030 સુધીમાં અમે કુલ ઉર્જામાંથી 40 ટકા ઉર્જા બિન-અશ્મિભૂત બળતણ દ્વારા ઉત્પાદન કરવાનું લક્ષ્યાંક ધરાવીએ છીએ. આંતરરાષ્ટ્રીય સહયોગ અને સહકાર અમને અમારાં લક્ષ્યાંકો હાંસલ કરવામાં મદદરૂપ બનશે. જી-20 તરીકે, આપણે અનેક પરિમાણોને પ્રોત્સાહન આપવાની જરૂર છે : • સ્વચ્છ અને નવિનીકરણીય ઉર્જા માટે સંશોધન અને વિકાસ વધારવાં ; અને, ખર્ચ ઘટાડવો તેમજ સહુને પરવડે તેમજ ઉપલબ્ધ બને તે જોવું. • સ્વચ્છ ઉર્જાની ઉપલબ્ધિ અને સંક્રમણ વધે તે માટે નાણાંકીય ટેકો અને ટેકનોલોજી હસ્તાંતરણ વધારવાં. • ક્લીન કોલ ટેકનોલોજી અને કોલસાને ગેસમાં રૂપાંતરણ અંગેના સંશોધન પ્રયત્નો પર ધ્યાન કેન્દ્રિત કરવું. • પ્રસાર-પ્રતિરોધક ન્યુક્લિયર એનર્જી ટેકનોલોજી વિકસાવવી. • ઉર્જાની કાર્યક્ષમતા વધારવી અને ઉર્જાનો વપરાશ નિયંત્રિત કરવો. • ગેસના સંકલિત વૈશ્વિક બજારને પ્રોત્સાહન આપવું. • ઉર્જા માટે વૈશ્વિક વહીવટી માળખામાં મુખ્ય ઉભરતી અર્થવ્યવસ્થાઓને વધુ મહત્ત્વપૂર્ણ સ્થાન આપવું. આને પગલે આપણી ઉર્જાની જરૂરિયાતોને પહોંચી વળાશે, આબોહવા પરિવર્તનના પડકાર સામે ટક્કર ઝીલી શકાશે અને વિશાળ આર્થિક તકો સર્જાશે.
પ્રધાનમંત્રીએ વારાણસી નજીક રાજઘાટ પુલ પર મચેલી ભાગદોડમાં માર્યા ગયેલા લોકો પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તર પ્રદેશમાં વારાણસી અને ચંદોલી વચ્ચે રાજઘાટ પુલ પર 15-10-2016ના રોજ મચેલી ભાગદોડમાં માર્યા ગયેલા લોકો પ્રત્યેક શોક વ્યક્ત કર્યો છે અને ઈજાગ્રસ્ત લોકો પ્રત્યે સંવેદના વ્યક્ત કરી છે. પોતાના સંદેશમાં પ્રધાનમંત્રીએ કહ્યું કે, “વારાણસીમાં મચેલી ભાગદોડમાં લોકોના મૃત્યુથી મને ઉંડો આઘાત પહોંચ્યો છે, શોકગ્રસ્ત પરિવારો પ્રત્યે મારી સંવેદના વ્યક્ત કરું છું. ઘાયલ લોકો ઝડપથી સાજા થાય તે માટે પ્રાર્થના કરું છું. મે અધિકારીઓ સાથે વાત કરીને વારાણસીમાં મચેલી ભાગદોડના કારણે પ્રભાવિત થયેલા લોકોને તમામ સંભવ મદદ સુનિશ્ચિત કરવા માટે કહ્યું છે.” પ્રધાનમંત્રીએ ઘટનામાં માર્યા ગયેલા લોકોના આશ્રિતોને પ્રધાનમંત્રી રાષ્ટ્રીય રાહત કોષમાંથી પ્રતિ વ્યક્તિ રૂપિયા બે લાખ તથા ગંભીરરૂપથી ઈજાગ્રસ્ત થયેલા લોકોને પ્રતિ વ્યક્તિ રૂપિયા પચાસ હજાર રાહત સહાયતા રાશિની મંજૂરી આપી છે.
કેન્દ્રીય મંત્રીમંડળે ભારત અને યુનાઈટેડ આરબ અમીરાત વચ્ચે શિક્ષણ ક્ષેત્રે સહકાર અંગેના સમજૂતી પત્ર પર હસ્તાક્ષરને મંજૂરી આપી

માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત સરકારના શિક્ષણ મંત્રાલય અને યુનાઈટેડ આરબ અમીરાત સરકારના શિક્ષણ મંત્રાલય વચ્ચે શિક્ષણ ક્ષેત્રે સહકાર અંગે સમજૂતી કરાર પર હસ્તાક્ષર કરવાની મંજૂરી આપી છે. એમઓયુનો ઉદ્દેશ્ય ભારત અને
મહિલા હોકી ટીમ ધૈર્યથી રમી અને શાનદાર કૌશલ્ય દર્શાવ્યું: પ્રધાનમંત્રી

પ્રધાનમંત્રી શ્રી નરેન્દ્ર મોદીએ કહ્યું કે આજે અને રમતો દ્વારા, આપણી મહિલા હોકી ટીમ ધૈર્ય સાથે રમી અને ટોક્યો ઓલિમ્પિક 2020માં શાનદાર કૌશલ્ય દર્શાવ્યું. તેમણે એમ પણ કહ્યું કે તેમને ટીમ પર ગર્વ છે અને આગળની મેચ અને ભવિષ્યના પ્રયત્નો માટે ટીમને શુભકામનાઓ. એક ટ્વિટમાં પ્રધાનમંત્રીએ કહ્યું; "એક વસ્તુ જે આપણે #